nottingham > onderverhuring & tydelik
maak plasing gnstling Des 7 vita student fs转租 £260 1br - (man > First street) prent krt verskuil hierdie plasing herstel herstel hierdie plasing Links - Selbsthilfe Bremerhavener Topf e.V.
► Startseite » die sikus » Links
die sikus Links Isshuukan Friends Manga 1 Español - HeavenManga.com
Mangas RecomendadosLove SingLeer Manga OnlineThe Mermaid Princess's Guilty MealLeer Manga OnlineCampione!!Leer Novela OnlineAfterschool War ActivitiesLeer Manga OnlineSinbad no BoukenLeer Manga OnlineI Love You, Senpai!Leer Manga OnlineRunner's HeavenLeer Manga OnlineMitsu Aji BloodLeer Manga OnlineDream of a GirlLeer Manga OnlineAssassination ClassroomLeer Manga Online	Isshuukan Friends Manga 1 Español	Descargar	Leer All Categories - Kanselknaap Konfessies
Die magtige onderbewussyn
Mens se onderbewussyn is 'n wonderlike ding. Die dat ek wonder of ek my vrou se kar regtig per ongeluk teen daai boom geskuur het die week nadat ons besluit het om te skei. Die onderbewussyn se hand kon nog ongemerk weggegly het uit ons lewens as dit nie daarvan was dat sy twee dae later my kar se modderskerm induik nie. Toevallig? Verstaan dit nou mooi – ons is nie nasty mense nie. Ons het besluit om die lelike egskei-ding mooi te probeer doen. Ons is, selfs in sulke omstandighede, nie die soort mense wat ander se karre aspris stamp nie. Belowe. Maar dit laat mens dink. Want dit wat jy voel moet êrens uitkom... Hoeveel van toevallighede wat ons op die duiwel, of selfs op God se skouers lê is actualy the mighty river of the underground unconscious wat uitborrel?
Nie dat ek enigsins 'n sielkundige is nie. Maar ek's darem nie so stupid dat ek hom nie raaksien nie. Dalk is mens se onderbewuste eerder 'n “sy” (maar hier gee ek nou te veel van my onderbewussyn weg). Dis sy wat terwyl jy slaap sin maak van al jou ervarings van die dag. Sy sorteer die ure van my dag lieflik, bou 'n legkaart-storie daarmee en gooi dit uit as 'n droom. Weirdste goed – drome! Van kleintyd af het sy my drome in drome verander. Jy het seker ook vliegdrome gehad as kind. Watter kind wil immers nie vlieg nie? My vliegdroom se patroon was dat 'n leeu my gejaag het. En al wat ek dan hoef te doen was om my asem op te hou. Dan styg ek soos 'n heliumballon in die lug op en lag lekker van die dak af vir die monster. Die onderbewussyn waai haar towerstaffie en (kebêêêêng!)... jou vrese kry 'n lyf. Soos die heks wat op 'n stadium elke aand aan die deur van my grot (ja, die deur van my grot) kom klop het. Later het ek haar patroon so goed geken dat ek weet sy maak net of sy wegloop van die deur af sodat ek moet uitkom.
Moet my nou nie vra wat simboliseer daardie ou heks nie. Party drome is mos maar net drome. Maar ander drome is 'n heerlike venstertjie waar ek kan inloer om te sien wat nou eintlik in my lewe aangaan. Neem my kaal-drome as 'n voorbeeld. Waar ek so naak soos 'n gladgeskeerde poedel voor mense verbyloop. By die skool of 'n openbare plek waarskynlik. Dominees droom hulle staan kaal op die kansel. (Ek lees êrens: “Follow your dreams. Except for the one where you're naked in church”.) My droom: ek bevind my so jaar terug by 'n toeriste aantreklikheid. Ek staan by 'n plek amper soos by die Coliseum. Daar is 'n buitelug konsert. Gelukkig het ek my kitaar daardie geleentheid saamgehad droomland toe, want daar was geen vyeblare naby nie. Ek hoef seker nie uit te lê hoe diep my vrees is om blootgestel te word nie. Soveel van my gedrag word daaruit gebore.
Êrens laas jaar hou ek skielik op met droom. En van toe af skrik ek gedurig wakker in die nag met halfgeskryfte gedigte in my kop. Dieselfde ou onderbewussyn verander toe haar naam van Klaas Vakie na My Muse. Drome, gedigte, skielike insigte, onverwagse reflekse; dis alles sy! Hoekom hou ek nie van daai ou in die mall se gesig nie? Want die arme vent se neus lyk net soos my standerd 8 wiskunde onnie s'n. Maar al wat ek weet is dat ek hom nie laaik nie.
Die onderbewuste is 'n boorgat wat die heeltyd aan is en water diep uit ons aardse verlede pomp. En as jy 'n ontploffing soek, verstop maar net sy bek met 'n aartappel of drie. Want uitkom sal dit dan woedend uitkom. 'n Lekker violent sport werk vir my om dit lekker te laat vloei. Of skelgedigte. En as die pomp skielik jou French Drain tref, maak seker die uitlaat is nie in jou beste maat se jacuzzi nie. Dalk moet dit eerder die gras weer laat groei in daardie droë graskol agter jou huis.
Arme ou onderbewussyn. Ek gee haar al weer 'n slegte naam. Soos almal van ons is sy sleg en goed. Span die merrie reg in en haar liefde ploeg die grond om vir wonderlike saad. Soos my een ander droom van laas jaar. Ek droom ek is in 'n dorpie en ek sien 'n mortier van hoog uit die lug presies vir ons gemeenskappie mik. Ek skree, gryp my vrou en kinders en snol soos die wind. Ons val net betyds agter 'n miershoop net buite die dorp. Ek kyk terug, vir 'n oomblik versteen net soos Lot se vrou. Maar toe ek kinders en vrouens sien bloei en hoor huil, wat doen hierdie bang soldaat? Ja, reg geraai. Terwyl nog bomme val, storm ek terug om dalk 'n paar te red.
Die magtige onderbewuste. Dis alles in ons.
Laas Vrydag-aand skree ek in die reën. Ek stap soos 'n kranksinnige leeumannetjie heen en weer teen die geskeurde draad van my siel. Dis eintlik al Saterdag-oggend. Maar slaap is vir die natgereënde voëls.
Ek skreeu. Ek smeek vir 'n wonderwerk terwyl my belangrikste menseverhouding voor my oë verbrokkel: “As dit ooit 'n tyd is om te wys U is daar, is dit nou!” Maar hoe meer ek smeek, hoe stiller is die antwoord, en my trane val leeg saam met die wolkdruppels grond toe.
Dis vyf dae later. Ek sit die Donderdag-oggend by Deja Vu Guesthouse se Coffee Shop. By die huis is daar te veel telefoon en ander goed wat my naam roep, so hier sit ek en maak preek. Ek werk goed. Daar's 'n jongerige man (30 vind ek later uit) wat 10 uur die oggend sy tweede Hunter's Dry drink. Hy en die waitress ken mekaar duidelik al 'n bietjie. Terwyl ek halfbewus daar sit, vang my oor iets oor 'n vrou waaroor hy bekommerd is. Ek draai my kop en sien in sy kantprofiel die emosionele moegheid. Toe hy opstaan en by my verbyloop, gooi ek my duim boontoe en sê vir hom: “Good luck, man”. Verbasing. “Thank you”.
'n Uur later kom hy terug.Ek trek al by die tweede punt in my preek (“Ons is Almal Verwondes”).
“You're still here!”
“Yip”. So asof dit 'n vraag was.
En hy vertel my sy's oraait. Darem nou oorgeplaas na Steve Biko waar daar water in die krane is. Dit is sy suster wat 'n miskraam op 7 maande gehad het. Die olifantjiekamer gaan nie gou 'n inwoner kry nie. Hy sê iets oor God.
“Oh, do you believe in God?” vra ek.
“I wonder sometimes.” Met die vrouens en kinders wat sommer so in die gange lê. Al hierdie stuff. Êrens voor die totsiens-sê na die 2 minute het ek beduie dat ek in “Hom” glo, terwyl ek my oë wolke toe gooi so asof my Here daar wil woon.
Seker 'n halfuur later (ek dink al hard aan punt 3) en hy storm half-verward verby: “I'm sitting there in the back with a smoke. You're welcome to join me.” En 'n ruk later het ek. Want hy betaal vir my koffie en sy Hunters. Hy sê ek lyk na 'n intelligente persoon. Ek beaam dit nederig. Ons praat oor sy life-coaching boek op die tafel. En die lewe.
“What do you do?”, die befaamde vraag aan 'n dominee.
“A dominee of the NG Kerk.” Mens kan dit net nie in Engels sê nie.
Guy (dis sy naam) se mond val oop. Daar's 'n chapel by Steve Biko, vertel hy my. En anders as wat hy gewoonlik sou, het hy daar ingegaan. Hy't daar gekniel en stukkend tot sy God gebid dat hy vandag 'n prophet van Hom sal ontmoet.
En hier is ek. Die goeie profete was seker nie vandag beskikbaar nie. Wat is die kans?
“You lucky devil”, ek kryt hom amper uit, “I've been asking for a wonder and... nothing.”
En hier kom jy! Easy-peasy. 100% wonderwerk vir jou. Myne dalk 'n verdunde 30%. Miskien is ek net nie bedoel om wonderwerke of tekens te kry nie.
Miskien, dink ek nou, is ek die een wat hulle moet maak.
Die wit stam (sommer 'n onthou)
Die Okavango Delta, so het ek in standerd 5 ontdek, is nie ‘n moeras vol modder en stanke nie. ‘n Lushof, doolhof van helder waterpaadjies waar jy tot op die bodem kan sien. Waar die seekoeipote paadjies trap soos slakspore in onderwater roetes.